“Gantši bao ba hlaselwago ke bomphenyašilo ba dikadika go botša ba bangwe ka gobane ba tšhaba gore mphenyašilo a ka itefeletša goba gore bao ba tsenago le bona ka klaseng ba ka nagana gore ke baradia. Bahlaselwa bao ba ka ba ba bile ba nagana gore ga go seo se ka dirwago go thibela mphenyašilo yoo. Eupša ke kgothaletša motho yo mongwe le yo mongwe yo a hlaselwago ke bomphenyašilo gore a botše ba bangwe. Go kaone gore a dire bjalo gomme seo se ka thibela mphenyašilo yoo go hlasela ba bangwe.”—Jenilee, yo e bego e le morutiši sekolong sa kua United States. Ke be ke bapala le bagwera ba ka kua mašemong. Re be re thutha kua dinokeng gomme re eja todi ya mamepe ao re bego re a rafa diphagong tša dinose. Ke be ke hlokomela ka mehla gore dinose di se ke tša ntoma. Nkile ka leka go namela tonki. Tšohle di be di lokile gomme gwa senyega ge tonki e ntahlela ka ntšhuthung ya meetlwa!